Hillerød d. 30. januar 2015

Lejerbo afd. 004 Møllebakken

3400 Hillerød.

Til samtlige beboere.

**Referat af afdelingsmødet**:

**Torsdag den 29. januar 2015 kl. 18.30**

i selskabslokalet Møllebakken ved nr. 5 med følgende dagsorden:

1. **Valg af dirigent.**

Bruno Vilborg blev valgt og dagsordenen blev godkendt af forsamlingen.

1. **Valg af eventuelle stemmetællere og referent.**

Valgte stemmetællere: Vibeke Sunekjær 19, 1 th , Robert Andersen – ny førstemand i afdelingen, Bruno Vilborg

Valgt referent: Formand Julie Stocklund

1. **Aflæggelse af årsberetning 2014.**

Julie Stocklund aflagde årsberetning for de fremmødte beboere. Årsberetningen vil blive omdelt sammen med referatet af afdelingsmødet.

Der var følgende spørgsmål/kommentarer til beretningen:

**Vedr. vaske- og tørrerum:**

En beboer ønsker at gøre opmærksom på at lyset ofte brænder i selve vaskerummet, da dette ikke er sensorstyret og at det er et ønske at vi også laver sensor-bevægelses-tænding her, da det jo er det mest økonomiske. Bestyrelsen tager dette med videre.

Det opleves ligeledes at der til tider er beboere som ikke henter deres urene/rene tøj og derved lader det står til opbevaring i selve vaskerummet, hvor det er til gene for andre.

Dette tøj bliver fjernet af gårdmændene som så opbevarer det til afhentning inden det til sidst bliver smidt ud.

**Vedr. lys i opgangene:**

Der opleves stadig at nogle opgange har lyset brændende længe, også om natten.

Da alt lys og sensorer er blevet tjekket og lavet korrekt af WireWork, kan det ske at vinden får vinduerne til at stå og klapre og den støj vil holde lyset tændt. Dette kan simpelthen afhjælpes ved at forsøge at holde vinduerne lukkede.

**Beretningen blev godkendt af forsamlingen.**

🡪

1. **Fremlæggelse af afdelingens årsregnskab samt godkendelse af afdelingens budget**

**for 2015/2016:**

**Lars Schmidt** fremlagde årsregnskabet for året 1. oktober 2013

til 30. september 2014, som allerede var godkendt af bestyrelsen.

**Lars Schmidt** fremlagde budgettet for året 1. oktober 2015 til 30. september 2016.

**Forsamlingen stemte for budgettet og det er dermed vedtaget.**

1. **Indkomne forslag:**

**Ingen indkomne forslag.**

**6.Valg af 2 bestyrelsesmedlemmer og 2 suppleanter.**

**På valg er:**

Bestyrelsesmedlem og formand Julie Stocklund, 23 1. th. som ikke genopstiller.

Bestyrelsesmedlem Helle Hansen, 27 1. th, som genopstiller.

Helle Hansen blev valgt ind.

Nyt bestyrelsesmedlem Micael Prahl-Lauersen 23 1. th, blev ligeledes valgt ind.

Henning Kehler 27 2. tv er først på valg til næste år, og er af bestyrelsen blevet valgt til at

overtage posten som bestyrelses-formand.

**Valg af 2 suppleanter.**

Marianne Kehler ønsker at opstille som suppleant.

Julie Stocklund ønsker at opstille som suppleant.

Begge blev valgt ind.

**7.Eventuelt.**

**Bonusinformation fra bestyrelsen:**

Det vil fortsat være bestyrelsesmedlem Helle Hansen 27 1. th, som vil varetage udlejningen af beboerlokalet.

**Om beboerlokalet:**

Der er opvaskemaskine, stort køleskab og fryser. Der er en ny Moccamaster- kaffemaskine. Nyt service – kopper, underkopper, krus, tallerkner i flere størrelser, glas og bestik. Der er rengøringsmidler og redskaber til rådighed, da det er lejeren selv som skal sørge for rengøringen efterfølgende.

Lokalets borde er stadig fine, men der vil indenfor kort tid komme helt nye stole. 36 stk, som er det antal spisende gæster huset er beregnet til. Prisen på udlejning er kr. 500,- for en weekend (fredag til søndag) og kr. 300,- for en enkelt dag.

**🡪**

Altid betales der kr. 700,- i depositum ved bestilling, som tilbagebetales såfremt huset afleveres i tilfredsstillende stand efter brug.

Helle Hansen kan træffes både på mail og telefon. En opdateret seddel med bestyrelsens kontaktoplysninger rundsendes hurtigst muligt.

Undervejs i mødet benyttede bestyrelsen sig af muligheden **for at vise Afd. 004 Møllebakkens** **hjemmeside frem.** Henning Kehler vil fremover være hovedansvarlig for denne, og sørger for opdatering af nyheder, information om afdelingen og dagsorden og referater fra bestyrelsesmøder vil blive lagt ind her.

Hjemmesiden er god og overskuelig og bestyrelsen vil gerne opfordre beboerne til at gå ind at kigge.

[www.Lejerbo.dk](http://www.Lejerbo.dk) – Skriv Møllebakken oppe i søgefeltet og du vil komme ind på Afd. -04 Møllebakkens hjemmeside. Tryk her på Log In ikonet oppe i højre hjørne.

På siden som her kommer frem skal tastes dit eget Brugernavn ( din mail-adresse) og en adgangskode, som tildeles af Lejerbo.

Hvis du endnu ikke har fået en adgangskode, ønsker at skifte brugernavn eller har glemt din adgangskode, skal du klikke på det røde ikon Klikke her. Siden som kommer frem nu, vil beskrive fremgangsmåden for at modtage en adgangskode.

Det er nemt og enkelt.

Det er også muligt at sende en mail direkte til Lejerbo på [Login@lejerbo.dk](mailto:Login@lejerbo.dk) og du vil modtage en adgangskode til den mail du har afsendt fra.

**Bruno Vilborg takkede herefter for god ro og orden og lukkede afdelingsmødet 2015.**

Med venlig hilsen

og på bestyrelsens vegne

Julie Stocklund

Følgende deltog på afdelingsmødet:

14 lejemål var i alt repræsenteret.